cyanic-selkie/wikianc huggingface dataset:
Έλληνες στη Νορβηγία
Οι Έλληνες της Νορβηγίας αποτελούν μια από τις μικρότερες μεταναστευτικές ομάδες της χώρας.Η ελληνική κοινότητα στη Νορβηγία αποτελούνταν από 1.671 άτομα το 2009, μια αύξηση σε σύγκριση με τα 1.572 άτομα το 2008. Το 2009, οι 673 ήταν μετανάστες, 41 γεννήθηκαν στη Νορβηγία από δύο μετανάστες γονείς, και 809 γεννήθηκαν στη Νορβηγία με μετανάστη γονέα. Η πλειοψηφία τους είναι εγκατεστημένη στο Μπέργκεν και το Όσλο. Υπάρχουν πολύ λίγοι Έλληνες στη Νορβηγία που είναι παντρεμένοι με άλλους Έλληνες.
Εκπαίδευση
Έντεκα μαθητές στα νορβηγικά πρωτοβάθμια και κατώτερα δευτεροβάθμια σχολεία μιλούν τα ελληνικά ως κύρια γλώσσα. Οι περισσότεροι από αυτούς ζουν στο Μπέργκεν.
Ελληνικές Ορθόδοξες Εκκλησίες στη Νορβηγία
Ένα μέρος των 7.600 Ανατολικών Ορθόδοξων Χριστιανών στη Νορβηγία είναι Έλληνες. Η κυρίως ελληνική συνάθροιση του Ευαγγελισμού της Θεοτόκου ιδρύθηκε το 1965 στο Όσλο, με κύριο σκοπό την εξυπηρέτηση της ελληνικής Ορθόδοξης κοινότητας στη Νορβηγία. Η εκκλησία διοικείται υπό τον Μητροπολίτη Κλεόπα Στρογγύλη, που εδρεύει στη Στοκχόλμη. Η συνάθροιση γιορτάζει τη Θεία Λειτουργία τακτικά κάθε μήνα μέσω των υπηρεσιών του Αρχιμανδρίτη Αλεξάνδρου Λουκάτου. Επιπλέον, η Ορθόδοξη Εκκλησία του Αγίου Μιχαήλ είναι μια μικρή ελληνική κοινότητα στο Μπέργκεν με 98 μέλη.
Παραπομπές
Νορβηγια Κατηγορία:Πληθυσμιακές ομάδες της Νορβηγίας
Ινγκουίρ
Ο Ινγκουίρ ήταν Δανός βασιλιάς της Νορθουμβρίας, το Αγγλοσαξωνικό χρονικό δεν τον αναφέρει αλλά το Χρονικό του Έθελγουιρ τον καταγράφει σαν συμβασιλέα μαζί με τους αδελφούς του Εόουιλς και Χάλφνταν. Το Χρονικό του Έθελγουιρ αναφέρει ότι σκοτώθηκε από τους Άγγλους στην μάχη του Τεττενχoλ μαζί με τα αδέλφια του (910). Μετά την ήττα των Βικινγκ στην μάχη του Χόλμ (902) και την αποτυχημένη εξέγερση του Έθελγουλντ Έθελινγκ τα τρία αδέλφια Εόουιλς, Χάλφνταν και Ινγκουίρ που ήταν διεκδικητές του θρόνου της Νορθουμβρίας κατόρθωσαν επιτυχώς να ανέβουν στον θρόνο του βασιλείου. Ο πληθυσμός της Ντάνελοου λεηλατήθηκε από τους Βίκινγκ του Δουβλίνου (902) που είχαν εκδιωχθεί από την Ιρλανδία εκείνη την χρονιά. Την πρώτη δεκαετία του 9ου αιώνα οι Βίκινγκ βασιλείς της Νορθουμβρίας και οι Βίκινγκ βασιλείς της Ανατολικής Αγγλίας ξεκίνησαν τις επιδρομές στα εδάφη του βασιλιά του Ουέσσεξ Εδουάρδου του Πρεσβύτερου του μεγάλου Άγγλου επικυρίαρχου βασιλιά. Το 910 τα τρία αδέλφια συμβασιλείς βάδισαν νότια επιτέθηκαν στο Ουέσσεξ αλλά διώχθηκαν από τους Αγγλοσάξονες, στην συνέχεια οι δυνάμεις του Εδουάρδου τους αντιμετώπισαν στην μάχη του Τέττενχολ στην οποία έπεσαν και τα τρία αδέλφια.
Η ταυτότητα του Ινγκουίρ και των αδελφών του καθώς και η φύση της βασιλείας τους βρίσκονται υπό αμφισβήτηση, δεν βρέθηκαν νομίσματα με το όνομα τους, είναι πολύ πιθανό να κυβερνούσαν διαφορετικά τμήματα της Νορθουμβρίας αλλά ήταν μαζί οι αρχηγοί του στρατού. Η παρουσία του Ινγκουίρ έγινε γνωστή στα Χρονικά του Έθελγουιρ στην Λατινική έκδοση του Αγγλοσαξoνικού χρονικού ενώ στα Αγγλικά έγγραφα της εποχής του υπάρχουν μονάχα τα ονόματα των δυο αδελφών του χωρίς να εμφανίζεται το δικό του. Τα ονόματα των τριών αδελφών αντιστοιχούν με τα ονόματα του Αιμάρ, του Αουίσλ και του Χάλφνταν Ράγκναρσον των τριών Βίκινγκ που εμφανίζονται σαν βασιλείς στα Βρετανικά νησιά τον 9ο αιώνα και είναι πολύ πιθανό να ήταν αδέλφια. Ο ιστορικός Ντέιβιντ Ντούμβιλ (γεν. 1949) παραπέμπει στο γεγονός ότι τα τρία αδέλφια προέρχονται από την ίδια οικογένεια του Αιμάρ. Η ιστορικός Κλάρ Ντάουυχαμ αντίστοιχα γράφει ότι "η ομοιότητα είναι πολύ σοβαρή και δεν πρέπει να αγνοηθεί".
Εξωτερικοί σύνδεσμοι
Κατηγορία:Μονάρχες της Γιορκ
Γ΄ Εθνοσυνέλευση Ερμιόνης
Η Γ' Εθνοσυνέλευση Ερμιόνης πραγματοποιήθηκε στην Ερμιόνη της Αργολίδας από τις 18 Ιανουαρίου μέχρι  17 Μαρτίου 1827 αλλά δεν έχει αναγνωριστεί ως επίσημη Εθνοσυνέλευση, καθώς το 1/3 από τους πληρεξουσίους ήταν στην Αίγινα όπου είχε συγκληθεί κι εκεί η επιτροπή της Γ' Εθνοσυνέλευσης να γίνουν οι εργασίες της. .
Η διοργάνωση
Η Γ' Εθνοσυνέλευση ξεκίνησε στην Επίδαυρο στις 6 Απριλίου του 1826 αλλά διαλύθηκε λόγω της πτώσης του Μεσολογγίου στις 16 Απριλίου με εντολή να επαναληφθεί τον Αύγουστο. Από τον Αύγουστο μέχρι το Δεκέμβριο του 1826 έγιναν προσκλήσεις των πληρεξουσίων για συνέχιση της Συνέλευσης αρχικά στον Πόρο και μετά στην Αίγινα, αν και αρκετοί από πληρεξουσίους μαζεύτηκαν στην Ερμιόνη όπου άρχισαν συνεδριάσεις στις 18 Ιανουαρίου 1827, αρχικά υπό την προεδρία του «γεροντότερου κυρίου» Ζώη Πάνου και στη συνέχεια, σε όλες τις συνεδριάσεις με πρόεδρο τον Γεώργιος Σισίνη (επίσης αναφερόμενου ως «Προεδρεύοντος του γεροντοτέρου κυρίου Γεωργίου Σισίνη»).
Στις 11 Φεβρουαρίου 1827, οι πληρεξούσιοι ορκίστηκαν και αποφάσισαν να αρχίσει επίσημα η Εθνοσυνέλευση (παρόλο που δεν είχαν έλθει όσοι βρίσκονταν στην Αίγινα ή τους υποστήριζαν).
Μετά από συμβιβασμό με όσους βρίσκονταν στην Αίγινα (την Επιτροπή της Συνελεύσεως, τη Διοικητική επιτροπή και αρκετοί από τους πληρεξουσίους επαρχιών) η Συνέλευση σταμάτησε τις εργασίες της στην Ερμιόνη στις 17 Μαρτίου 1827 και μετακινήθηκε στην Τροιζήνα, όπου συνέχισε τις εργασίες της μαζί με όσους ήλθαν από την Αίγινα από τις 19 Μαρτίου 1827, στη συνέλευση η οποία αναφέρεται ως Γ' Εθνοσυνέλευση Τροιζήνας.
Κατάλογος πληρεξουσίων
Από την Α' Προκαταρκτική Συνεδρίαση της 18 Ιανουαρίου 1827:
Από την τελευταία, τη ΙΖ' Συνεδρίαση της 17 Μαρτίου 1827:
Άλλοι
Α΄ Γραμματέας της συνέλευσης ήταν ο Ν. Σπηλιάδης (ο οποίος συνέχισε και στη Εθνοσυνέλευση της Τροιζήνας από τη θέση του γραμματέα) και βοηθοί του οι Μιχαήλ Οικονόμου και Γεώργιος Χρυσηίδης.
Αναφορές
1827 01 Κατηγορία:1827
Δομικές χρωμοσωμικές ανωμαλίες
Οι δομικές χρωμοσωμικές ανωμαλίες είναι αλλαγές στη δομή ενός ή περισσότερων χρωμοσωμάτων. Αυτές οι αλλαγές μπορεί να αφορούν μερικά γονίδια ή ένα μεγάλο τμήμα του χρωμοσώματος. Οι δομικές αναδιατάξεις οφείλονται σε θραύση τμήματος των χρωμοσωμάτων και λανθασμένη ακόλουθη επαναδιάταξη των χρωμοσωματικών θραυσμάτων. Οι δομικές χρωμοσωμικές ανωμαλίες είναι σπανιότερες από τις ανευπλοειδίες, καθώς εμφανίζονται σε 1 ανά 375 νεογνά. Τα αίτια των δομικών ανωμαλιών είναι παράγοντες θραύσης (κλαστογόνα), όπως η ακτινοβολία, ορισμένες ιϊκές λοιμώξεις και διάφορες χημικές ουσίες.
Οι δομικές χρωμοσωμικές ανωμαλίες χωρίζονται σε ισοζυγισμένες και μη ισοζυγισμένες, ανάλογα με το γεγονός αν υπάρχει αλλαγή στη ποσότητα του γενετικού υλικού ή όχι. Στις ισοζυγισμένες, τα χρωμοσώματα στο σύνολό τους περιέχουν τη σωστή ποσότητα γενετικού υλικού, με αποτέλεσμα να μην έχουν συνήθως επιπτώσεις στο φαινότυπο, αλλά να είναι επικίνδυνες για την επόμενη γενιά. Στις ισοζυγισμένες αναδιατάξεις ανήκουν οι αναστροφές, οι μεταθέσεις, οι αμοιβαίες μεταθέσεις, οι μεταθέσεις κατά Robertson και οι ενθέσεις. Στις μη ισοζυγισμένες αναδιατάξεις, υπάρχει περισσότερο ή λιγότερο γενετικό υλικό από το φυσιολογικό, με αποτέλεσμα ο φαινότυπος να είναι παθολογικός. Στις μη ισοζυγισμένες αναδιατάξεις ανήκουν τα ελλείμματα ή ελλείψεις, οι διπλασιασμοί, τα χρωμοσώματα δείκτες, τα δακτυλιοειδή χρωμοσώματα, τα ισοχρωμοσώματα και τα δικεντρικά χρωμοσώματα.
Ορισμένες αναδιατάξεις είναι σταθερές και μπορούν να μεταβιβάζονται αναλλοίωτες στις επόμενες γενιές κατά τη μείωση και τη μίτωση, ενώ άλλες είναι ασταθείς. Για να είναι μια αναδιάταξη σταθερή πρέπει το αναδιατεταγμένο χρωμόσωμα να έχει ένα λειτουργικό κεντρομερές και δύο τελομερή. Η ανίχνευση των δομικών ανωμαλιών επιτυγχάνεται μέσω καρυοτύπου, όπου με ειδικές χρωστικές προκαλούνται ζωνώσεις στα χρωμοσώματα, όπως η χρώση Giemsa, και η μέθοδος FISH.
Πηγές
Κατηγορία:Χρωμοσωμικές ανωμαλίες
Δήμος Άνω Πωγωνίου
Ο Δήμος Άνω Πωγωνίου ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πωγωνίου. Βρισκόταν στο βορειοδυτικό τμήμα του νομού στις πλαγιές του όρους Δούσκο. Καταλάμβανε έκταση 137 τ.χλμ. και είχε συνολικό πληθυσμό 1.663 κατοίκους. Έδρα του δήμου ήταν ο οικισμός Κεφαλόβρυσο.
Γιόζεφ Γιόχλερ
Ο Γιόζεφ "Σεπ" Γιόχλερ (Josef Jöchler) (γενν. 6 Μαΐου, 1923 στο Λάντεκ, 1994) ήταν ορειβάτης από το Τιρόλο, Αυστρία.
Δήμος Άνω Πωγωνίου
Ο δήμος περιλάμβανε τα παρακάτω δημοτικά διαμερίσματα και οικισμούς:
Δήμαρχοι
Ανω Πωγωνι
Γιόζεφ Γιόχλερ
Βιβλιογραφία
Κατηγορία:Αυστριακοί ορειβάτες
Giosuè Carducci (αντιτορπιλικό)
Το Giosuè Carducci ήταν ένα από τα τέσσερα αντιτορπιλικά κλάσης Oriani που ναυπηγήθηκαν για το Ιταλικό Βασιλικό Ναυτικό (Regia Marina) στα μέσα της δεκαετίας του 1930. Ολοκληρώθηκε το 1937 και έλαβε μέρος σε πολεμικές επιχειρήσεις στον Β΄ Παγκόσμιο Πόλεμο.
Περιγραφή
Σχεδιαστικά η κλάση Oriani δεν ήταν παρά μια βελτιωμένη σε ορισμένα σημεία εκδοχή της προγενέστερης κλάσης Maestrale. Είχαν ολικό μήκος 106,7 m, πλάτος 10,15 m και μέσο βύθισμα 3,15 m το οποίο έφθανε στα 4,3 m με πλήρες φορτίο. Το εκτόπισμά τους έφθανε τους 1700–1750 t (1670–1720 LT) με κανονικό φορτίο και τους 2400–2450 t (2360–2410 LT). Το πλήρωμά τους την περίοδο του πολέμου ανερχόταν σε 206 αξιωματικούς και ναύτες.
Το προωστικό σύστημα απέδιδε έως και 48000 shp και μπορούσαν να φθάσουν σε ταχύτητες της τάξεως των 32-33 kn σε πραγματικές συνθήκες. Κατά τις θαλάσσιες δοκιμές είχαν φθάσει και τους 38-39 kn, όμως με πολύ περιορισμένο φορτίο. Η ακτίνα δράσης τους ήταν περίπου 2600-2800 ναυτικά μίλια με ταχύτητα πλεύσης 18 kn και 690 ναυτικά μίλια με ταχύτητα πλεύσης 33 kn.
Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε ένα πύργο μπροστά από την υπερκατασκευή και έναν πίσω από αυτήν. Διέθεταν επίσης δύο πυροβόλα των 120 mm που έβαλαν βλήματα φωτισμού/ανάδειξης στόχων (star-shells) καθώς και έξι τορπιλοσωλήνες των 533 mm. Αντιαεροπορική κάλυψη παρείχαν τέσσερα πολυβόλα των 13,2 mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, τα αντιτορπιλικά της κλάσης αυτής είχαν δύο εκτοξευτές βομβών βυθού. Μπορούσαν επίσης να μεταφέρουν έως και 56 νάρκες.
Γουίλιαμ Ουάρτον
Ο Γουίλιαμ Τζέιμς Λλόιντ Ουάρτον (αγγλικά: William James Lloyd Wharton, Λονδίνο 1843 – Νότιος Αφρική 1905) ήταν Βρετανός ναύαρχος και υδρογράφος του βρετανικού πολεμικού ναυτικού, που είχε τιμηθεί με τον τίτλο του ιππότη.
Βιογραφικό
Γεννήθηκε στο Λονδίνο, και ο πατέρας του Ρόμπερτ ήταν δικαστής στην κομητεία του Γιόρκ. Έλαβε τη μόρφωση του στη ακαδημία του Μπάρνεϊ και στη Βασιλική Ναυτική Ακαδημία, και κατόπιν έγινε μέλος του βρετανικού Βασιλικού Ναυτικού το 1857, αποκτώντας τον βαθμό του σημαιοφόρου το 1863. Προήχθηκε σε ανθυποπλοίαρχο το 1872, και ως κυβερνήτης του πολεμικού πλοίου HMS Shearwater διεξήγαγε εκτεταμένη υδρογράφηση στην Προποντίδα και το Βόσπορο.
Ως κυβερνήτης του HMS Fawn χαρτογράφησε τις ακτές της ανατολικής Αφρικής, και ως κυβερνήτης του HMS Sylvia έκανε εκτενείς καταγραφές γεωγραφικού μήκους. Προήχθει σε υποπλοίαρχο το 1880, και το 1884 ανέλαβε το επίσημο πόστο του υδρογράφου του Βασιλικού Ναυτικού, στο οποίο και παρέμεινε για τα επόμενη 20 έτη, λαμβάνοντας τον βαθμό του αντιναύαρχου το 1895.
Πέθανε στη Νότια Αφρική από τυφοειδή πυρετό στην ηλικία των 62 ετών.
Διακρίσεις
Επίσης το όρος Ουάρτον στην Ανταρκτική, και η λεκάνη Ουάρτον στον Ινδικό Ωκεανό είναι ονομασμένα προς τιμή του.
Εξωτερικοί σύνδεσμοι
Κατηγορία:Βρετανοί χαρτογράφοι
Ανευπλοειδία
Η ανευπλοειδία είναι μια αριθμητική χρωμοσωμική ανωμαλία στην οποία υπάρχει ένα επιπλέον ή ένα λιγότερο χρωμόσωμα. Είναι η συνηθέστερη χρωμοσωμική ανωμαλία με κλινικό αντίκτυπο. Τα άτομα με ανευπλοειδία λέγοντα ανευπλοειδή. Συνήθως τα ανευπλοειδή άτομα έχουν τρισωμία (τρία αντί για δύο αντίγραφα ενός χρωμοσώματος) ή μονοσωμία (με ένα μόνο αντίγραφο ενός χρωμοσώματος). Και οι δύο καταστάσεις έχουν σοβαρές επιπτώσεις στο φαινότυπο ενός ατόμου, ο οποίος είναι σε όλες τις περιπτώσεις σωματική ή/και νοητική υστέρηση. Ανευπλοειδία εμφανίζεται τουλάχιστον στο 5% των διαπιστωμένων κυήσεων.
Αίτια
Τα αίτια της ανευπλοειδίας δεν έχουν κατανοηθεί πλήρως. Ο πιο συνηθισμένος μηχανισμός είναι ο λανθασμένος διαχωρισμός των ομόλογων χρωμοσωμάτων ή των αδελφών χρωματίδων κατά τη διαδικασία της μείωσης, ένα φαινόμενο γνωστό ως μη-διαχωρισμός. Αν ο μη φυσιολογικός γαμέτης που προκύψει γονιμοποιηθεί από φυσιολογικό γαμέτη, τότε το ζυγωτό διαθέτει λάθος ποσότητα γεννητικού υλικού και δεν αναπτύσσεται σωστά. Τα αποτελέσματα του μη διαχωρισμού διαφέρουν ανάλογα με το στάδιο της μείωσης στο οποίο συμβαίνει ο μη διαχωρισμός. Αν ο μη διαχωρισμός συμβεί στη μείωση Ι, τότε ο γαμέτης έχει ένα χρωμόσωμα πατρικής και ένα μητρικής προελεύσεως χρωμόσωμα. Αν συμβεί στη μείωση ΙΙ, τότε ο γαμέτης έχει δύο αντίγραφα είτε του πατρικού είτε του μητρικού χρωμοσώματος. Έχει βρεθεί ότι η πιθανότητα μη διαχωρισμού των ομολόγων χρωμοσωμάτων σχετίζεται με παρεκκλίσεις στον αριθμό και τη θέση των ανασυνδυασμών στην μείωση Ι. Αν ο αριθμός των ανασυνδυασμών σε ένα ζεύγος χρωμοσωμάτων είναι μικρός ή οι ανασυνδυασμοί έγιναν κοντά στο κεντρομερές ή το τελομερές, τότε τα χρωμοσώματα είναι πιο επιρρεπή σε φαινόμενα μη διαχωρισμού.
Πέρα από το κλασσικό μη διαχωρισμό, σε ανευπλοειδία μπορεί να οδηγήσει και ο διαχωρισμός των αδελφών χρωματίδων στην μείωση Ι αντί στην μείωση ΙΙ. Σε αυτή τη περίπτωση, οι χρωματίδες κατανέμονται τυχαία στους γαμέτες, οι οποίοι δεν έχουν σωστή χρωμοσωματική σύνθεση. Τέλος, μη διαχωρισμός μπορεί να προκύψει και μετά το σχηματισμό του ζυγωτού, σε κάποια πρώιμη μιτωτική διαίρεση. Σε αυτή τη περίπτωση, προκύπτει ένας κλινικά σημαντικός μωσαϊκισμός.
Παθήσεις
Οι περισσότερες ανευπλοειδίες είναι θανάσιμες. Ο συνηθέστερος τύπος τρισωμίας είναι η ύπαρξη τριών χρωμοσωμάτων 21, γνωστή ως τρισωμία 21 ή σύνδρομο Ντάουν (Down). Άλλες τρισωμίες στα νεογνά είναι οι τρισωμίες 13 και 18, των οποίων τα συμπτώματα είναι βαρύτερα από αυτά του συνδρόμου Ντάουν. Τρισωμίες σε άλλα χρωμοσώματα είναι θανατηφόρες. Είναι χαρακτηριστικό ότι τα χρωμοσώματα 13, 18 και 21 έχουν το μικρότερο αριθμό γονιδίων. Επίσης, τρισωμίες συμβαίνουν και στα φυλετικά χρωμοσώματα Χ και Υ. Η πιο κοινή από αυτές τις τρισωμίες είναι το σύνδρομο Κλαϊνεφέλτερ, στο οποίο υπάρχουν 44 φυσιολογικά αυτοσωμικά χρωμοσώματα και τρία φυλοσύνδετα, τα ΧΧΥ.
Οι μονοσωμίες που αφορούν την απουσία ενός ολόκληρου χρωμοσώματος δεν είναι βιώσιμες. Εξαίρεση αποτελεί η μοσωμία στο χρωμόσωμα Χ ή σύνδρομο Turner, η οποία είναι η μόνη που έχει εντοπιστεί στον άνθρωπο. Τα άτομα που πάσχουν από σύνδρομο Τέρνερ έχουν μόνο ένα χρωμόσωμα Χ (Χ0) και δεν εμφανίζουν δευτερεύοντα χαρακτηριστικά του φύλου, παρόλο που έχουν φαινότυπο θηλυκού ατόμου, και είναι στείρα.
Διάγνωση
Η διάγνωση των ανευπλοειδιών γίνεται με προγεννητικό έλεγχο. Συνήθως, η διάγνωση γινόταν με λήψη χοριακών λαχνών ή με αμνιοπαρακέντηση, από τις οποίες απομονωνόταν τα κύτταρα του εμβρύου και ύστερα από κυτταροκαλλιέργεια γινόταν καρυοτυπική ανάλυση στην οποία εμφανιζόταν αν το έμβρυο είχε λάθος αριθμό χρωμοσωμάτων.
Σήμερα χρησιμοποιείται πολύ περισσότερο η μέθοδος FISH, η οποία δεν απαιτεί κυτταροκαλλιέργεια. Η μέθοδος FISH καθορίζει γρήγορα και αποτελεσματικά αν το έμβρυο πάσχει από ανευπλοειδία. Πολλά κυτταρογενετικά εργαστήρια κάνουν προγεννητική μεσοφασική ανάλυση για τα χρωμοσώματα 13, 18, 21, Χ και Υ, τα οποία ευθύνονται για τη πλειονότητα των ανευπλοειδιών στα νεογνά.
Πηγές
Κατηγορία:Χρωμοσωμικές ανωμαλίες
Επαρχία Οτιράρ
Η επαρχία Οτιράρ (Отырар ауданы, Otırar awdanı, وتىرار اۋدانى) είναι μια επαρχία στην περιφέρεια Νότιου Καζακστάν στο νότιο Καζακστάν. Το διοικητικό κέντρο της επαρχίας είναι το Σαουϊλντίρ. Πληθυσμός: 56,246 (εκτίμηση 2013) 53,131 (απογραφή 2009) 54,017 (απογραφή 1999).
Παραπομπές
Οτιραρ Κατηγορία:Περιφέρεια Νότιου Καζακστάν
Άγιος Ρωμανός Τήνου
Ο Άγιος Ρωμανός είναι παραθαλάσσιος οικισμός της Τήνου στο νομό Κυκλάδων. Σύμφωνα με τα στοιχεία της απογραφής του 2011, ο πληθυσμός του οικισμού ανέρχεται στους 29 κατοίκους.
Γενικά στοιχεία
Ο Άγιος Ρωμανός είναι κτισμένος σε υψόμετρο 10 μέτρων στο νοτιοδυτικό τμήμα του νησιού, σε απόσταση περίπου 7 χλμ από τη Χώρα. Καταγράφεται για πρώτη φορά ως αυτόνομος οικισμός στην απογραφή του 1981 χωρίς όμως μόνιμους κατοίκους. Διοικητικά, μέχρι και το 1997 υπαγόταν στην κοινότητα Κάμπου της επαρχίας Τήνου. Στη συνέχεια υπήχθη στον καποδιστριακό δήμο Εξώμβουργου ενώ από το 2011, μετά την εφαρμογή του προγράμματος Καλλικράτη, υπάγεται στη δημοτική ενότητα Εξωμβούργου του δήμου Τήνου. Ο οικισμός περιλαμβάνει ως επί το πλείστον εξοχικές κατοικίες.
Παραπομπές
Κατηγορία:Χωριά της Τήνου
USA-184
Ο USA-184 (άλλες ονομασίες: NRO Launch 22, NROL-22) είναι αμερικανικός τεχνητός δορυφόρος SIGINT/ELINT τον οποίο χρησιμοποιεί το Εθνικό Γραφείο Αναγνώρισης (National Reconnaissance Office, NRO). Εκτοξεύτηκε το 2006 και είναι ο πρώτος σειράς βελτιωμένων δορυφόρων που σταδιακά αντικαθιστούν τα παλαιότερα σκάφη τύπου Trumpet spacecraft.
Αποστολή
Εκτοξεύτηκε με πύραυλο Delta IV από την Αεροπορική Βάση Βάντενμπεργκ, μάλλιστα από εξέδρα που προορίζονταν αρχικά για επανδρωμένες αποστολές με χρήση πυραύλων Titan ή διαστημικών λεωφορείων.
Η εκτόξευση έλαβε χώρα στις 28 Ιουνίου 2006 (03:33 UTC). Η συγκεκριμένη αποστολή πήρε την προσδιοριστική ονομασία NRO Launch 22 και ήταν η έκτη πτήση ενός Delta IV. Η τροχιά και η φύση της αποστολής είναι απόρρητες.
Παραπομπές
Κατηγορία:Δορυφόροι USA Κατηγορία:Διαστημικές αποστολές το 2006
Εμίνονου
Το Εμίνονου (τουρκ. Eminönü) είναι συνοικία της Κωνσταντινούπολης επί του ιστορικού κέντρου της πόλης, που ανήκει στο δήμο Φατίχ. Καλύπτει συνολική επιφάνεια 5 τ.χλμ. και αποτελεί μία από τις σημαντικότερες τουριστικές περιοχές της πόλης. Στα αξιοθέατα της περιοχής ανήκει το Γενί ή Βαλιντέ τζαμί που ξεκίνησε να χτίζεται το 16ο αιώνα, η πλατεία Σουλταν Αχμέτ, στη θέση του αρχαίου ιπποδρομίου της Κωνσταντινούπολης, το ανάκτορο Τοπ Καπί, η Αγία Σοφία, το τέμενος του Σουλεϊμάν, το Μπλε Τζαμί και η μεγάλη σκεπαστή αγορά Καπαλί τσαρσί. Από τα τέλη του 11ου αιώνα, το Εμίνονου ήταν σημαντικό εμπορικό κέντρο και λιμάνι επί του Κεράτιου κόλπου. Μετά την κατάκτηση της Κωνσταντινούπολης από το σουλτάνο Μωάμεθ Β', μεγάλος πληθυσμός μεταφέρθηκε στη συνοικία, στα πλαίσια ενός εκτεταμένου προγράμματος επανεποικισμού και οικοδόμησης της οθωμανικής πλέον πόλης.
Εξωτερικοί σύνδεσμοι
Κατηγορία:Φατίχ Κατηγορία:Κεράτιος Κόλπος
Λούφα και παραλλαγή
Το Λούφα και παραλλαγή είναι κινηματογραφική ταινία του 1984 σε σενάριο και σκηνοθεσία του Νίκου Περάκη. Η ταινία πραγματεύεται την κωμική πλευρά μιας δύσκολης περιόδου, υπό το καθεστώς δικτατορίας, και το γέλιο ως φυσική αντίδραση στην καταπίεση και τη στέρηση της ελευθερίας. Η ταινία απέσπασε τέσσερα βραβεία στο 25ο Φεστιβάλ Κινηματογράφου Θεσσαλονίκης (καλύτερης ταινίας, σεναρίου, α΄ ανδρικού ρόλου και μοντάζ). Στηριγμένη στην απλή φόρμα της, τη σάτιρα και τους διάλογους, η ταινία έγινε μια από τις μεγάλες εμπορικές επιτυχίες του σύγχρονου ελληνικού κινηματογράφου.
Πλοκή
Περιέχοντας αρκετά αυτοβιογραφικά στοιχεία, η ταινία διηγείται τα έργα και τις ημέρες μιας ομάδας στρατιωτών που υπηρετούν τη θητεία τους στον τηλεοπτικό σταθμό της Υπηρεσίας Ενημέρωσης Ενόπλων Δυνάμεων (Υ.ΕΝ.Ε.Δ.), όταν ακόμα ονομαζόταν Τηλεόρασις Ενόπλων Δυνάμεων (Τ.Ε.Δ.) και στεγαζόταν στα κτήρια της Γεωγραφικής Υπηρεσίας Στρατού (Ευελπίδων 4) στην Αθήνα. Η ταινία γυρίστηκε στο ίδιο αυτό κτήριο και στο κτήριο της Σχολής Εθνικής Άμυνας (Ευελπίδων 6).
Στη διάρκεια των πρώτων μηνών του 1967 και του καθεστώτος της Χούντας των Συνταγματαρχών, ο σταθμός βρίσκεται ακόμα σε πειραματικό στάδιο, αλλά η παρέα των πρωταγωνιστών γρήγορα καταφέρνει να ξεπεράσει τις δυσκολίες ή τις απαγορεύσεις, υπονομεύοντας έμπρακτα τη σοβαροφάνεια, την άγνοια και την προπαγάνδα των συνταγματαρχών. «Λούφα» στον στρατό χαρακτηρίζεται η αποφυγή της αγγαρείας, δηλαδή οποιασδήποτε εργασίας, ενώ «παραλλαγή» σημαίνει καμουφλάζ. Μαζί οι δύο λέξεις συνθέτουν τον τίτλο της ταινίας, αλλά και ένα νεολογισμό της κοινωνίας και της μικρογραφίας της (του στρατού).
Σε κάποια σκηνή, ο αξιωματικός πύλης λέει στον Παπαδόπουλο ότι τον ζητάει ο «Φον Κανάρης» εννοώντας τον ταγματάρχη Κανιάρα (Χρήστος Βαλαβανίδης), προϊστάμενο του Α2. Αυτό δεν είναι αναφορά στον Κανάρη αλλά στον Γερμανό ναύαρχο Βίλχελμ Κανάρις που ήταν αρχηγός της γερμανικής αντικατασκοπείας (Άμπβερ) κατά τον Β' Παγκόσμιο Πόλεμο. «Α2» είναι το σημερινό «2ο Γραφείο», το γραφείο με τα απόρρητα έγγραφα (υπηρεσία πληροφοριών) της μονάδας.
Επακόλουθη ταινία
Η φυσική συνέχεια της Λούφας και παραλλαγής είναι η ταινία BIOS + πολιτεία που γυρίστηκε 3 χρόνια μετά και η οποία, σύμφωνα με τον Νίκο Περάκη, συμπληρώνει τα βιώματά του από τη θητεία του στο στρατό κατά την έναρξη της Δικτατορίας, τα οποία δεν μπόρεσε να χωρέσει στην πρώτη ταινία.
1ο Reboot
Την επιτυχία της Λούφας και παραλλαγής ακολούθησαν άλλες δύο κωμωδίες του Νίκου Περάκη και μία του Βασίλη Κατσίκη, που δεν αποτελούν συνέχεια της πλοκής ή των χαρακτήρων της αρχικής ταινίας αλλά επανεκκίνηση (reboot) της αρχικής ταινίας, με κοινό γνώρισμα τη στρατιωτική θητεία.
Ι-4: Λούφα και απαλλαγή
Το 2008 κυκλοφόρησε και η ταινία Ι-4: Λούφα και απαλλαγή, σε σενάριο-σκηνοθεσία Βασίλη Κατσίκη, που διαφημίστηκε ως συνέχεια των Σειρήνων στο Αιγαίο, αλλά είναι spin-off αυτής, καθώς δεν υπάρχει καμία συνέχεια, ούτε στην πλοκή, ούτε στους χαρακτήρες. Η μόνη συμμετοχή του Νίκου Περάκη σε αυτήν την ταινία είναι ως μέλος της ομάδας παραγωγής.
Λούφα και παραλλαγή: η σειρά
Η τηλεοπτική εκδοχή της Λούφας προβλήθηκε στη ΝΕΤ από το 2006 έως το 2008, σε σκηνοθεσία Νίκου Περάκη (5 πρώτα επεισόδια), Γιώργου Κορδέλλα και Παναγιώτη Πορτοκαλάκη και σενάριο Νίκου Περάκη (5 πρώτα επεισόδια), Βαγγέλη Σεϊτανίδη και Χαρίτωνα Χαριτωνίδη. Η σειρά περιέχει τους ίδιους χαρακτήρες με την αρχική ταινία του 1984, καθώς και πολλές από τις σκηνές της, αλλά με μεγαλύτερο βάθος ανάπτυξης. Δεν αποτελεί συνέχεια, αλλά μάλλον επανεκκίνηση (reboot) της αρχικής ιστορίας.
Διανομή: Γιάννης Τσιμιτσέλης, Ορφέας Αυγουστίδης, Χάρης Μαυρουδής, Αλέξανδρος Μπουρδούμης, Κωνσταντίνος Δανίκας, Ηλέκτρα Τσακαλία, Τζένη Θεωνά, Τάσος Κωστής, Ντίνος Αυγουστίδης, Οδυσσέας Παπασπηλιόπουλος, Στέλιος Ξανθουδάκης, Νίκος Γιαλελής, Δανάη Θεοδωρίδου, Μόνικα Μπόλα, Αλκηστις Πουλοπούλου, Σόφη Ζαννίνου, Μανώλης Μαυροματάκης, Ανδρέας Κοντόπουλος, Άκης Λυρής, Μάνος Πίτζης κ.ά.
Παραπομπές
Κατηγορία:Ελληνικές ταινίες Κατηγορία:Ταινίες του 1984 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Νίκου Περάκη Κατηγορία:Ταινίες σε σενάριο Νίκου Περάκη Κατηγορία:Ταινίες γυρισμένες στην Ελλάδα Κατηγορία:Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης Κατηγορία:Ελληνικές σατιρικές ταινίες Κατηγορία:Ταινίες βασισμένες σε πραγματικά γεγονότα Κατηγορία:Ταινίες με μουσική σύνθεση Νίκου Μαμαγκάκη Κατηγορία:Ταινίες παραγωγής Σπέντζος Φιλμ
Ντορόν Τζαμσί
Ο Ντορόν Τζαμσί (στη σημιτική διάλεκτο דורון ג'מצ'י;) είναι γεννημένος την 1 Ιουλίου του 1961 ισραηλινός πρώην διεθνής καλαθοσφαιριστής της Μακάμπι Τελ Αβίβ, που έχει ύψος 1,97 μ., αγωνίζονταν στη θέση του φόργουορντ/σούτινγκ γκαρντ και έκανε σπουδαία, πολυετή καριέρα στο ευρωπαϊκό μπάσκετ.
Αγωνίσθηκε στη Μακάμπι Ραμάτ Γκαν έως το 1984/85, στη Μακάμπι Τ. Αβίβ, από το 1985 έως το 1996, στη Μακάμπι Ρισόν από το 1996 έως το 1999 και πάλι στη Μακάμπι Τελ Αβίβ (1999-00)
Ο Τζαμσί έχει αγωνισθεί, επίσης, στην Εθνική ομάδα του Ισραήλ στο Μουντομπάσκετ του 1986, καθώς και σε πέντε Ευρωμπάσκετ.
Σε συλλογικό επίπεδο, είναι 11 φορές πρωταθλητής Ισραήλ (1986-1992, 1994-1996 και 2000), 7 φορές κυπελλούχος (1986, 1987, 1989-1991, 1994 και 2000), ενώ έχει πάρει μέρος σε 4 φάιναλ-φορ της Ευρωλίγκας, τα έτη 1988, 1989, 1991 και 2000. Ήταν φιναλίστ σε Τελικούς, του τότε Κυπέλλου Πρωταθλητριών Ευρώπης, το 1987, το 1988 και το 1989.
Υπήρξε μέγας σκόρερ, με το ρεκόρ του (83 πόντοι) να έχει καταγραφεί την 16 Οκτωβρίου του 1985, στο τουρνουά "Μακάμπια" και στη συνάντηση Εβραίοι Ισραήλ-Εβραίοι Βενεζουέλας (229-33).
Θεωρείται δικαίως ένας από τους κορυφαίους περιφερειακούς παίκτες που πέρασαν από τα ευρωπαϊκά παρκέ κατά τις δεκαετίες του '80 και του ΄90, μαζί με τους Νίκο Γκάλη, Ντράζεν Πέτροβιτς, Ρισάρ Ντακουρί, Σαν Επιφάνιο και Ρίβα.
Παραπομπές
Κατηγορία:Ισραηλινοί καλαθοσφαιριστές Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές Μακάμπι Ρισόν ΛεΖιόν Κατηγορία:Καλαθοσφαιριστές Ευρωμπάσκετ 1983 Κατηγορία:Καλαθοσφαιριστές Ευρωμπάσκετ 1985 Κατηγορία:Καλαθοσφαιριστές Ευρωμπάσκετ 1987 Κατηγορία:Καλαθοσφαιριστές Ευρωμπάσκετ 1993 Κατηγορία:Καλαθοσφαιριστές Ευρωμπάσκετ 1995
Πάσανγκ Ντάγουα Λάμα
Ο Πάσανγκ Ντάγουα Λάμα (* 1912, 15 Σεπτεμβρίου, 1982 Νταρτζίιλινγκ) ήταν Σέρπα ορειβάτης γνωστός για την πρώτη ανάβαση του Τσο Ογιού.
Το 1953 ο Πάσαννγκ μαζί με τον Χέρμπερτ Τίσι και άλλους δύο διέσχισαν για πρώτη φορά το δυτικό Νεπάλ, όπου Πάσανγκ έδωσε το όνομά του σε κορυφή (Πάσανγκ Πικ) στο Πατράσι Χιμάλ και στις τρεις εξάρες κορυφές. Την 1η Ιουνίου 1954 με μία αργεντίνικη αποστολή κατέκτησε το Νταουλαγκίρι (7900 μ). Στις 19 Οκτωβρίου 1954 πραγματοποίησε την πρώτη ανάβαση του Τσο Ογιού με τους Αυστριακούς Χέρμπερτ Τίσι και Γιόζεφ Γιόχλερ. Στη συγκεκριμένη διαδρομή ο Πάσανγκ έκανε μεταφορά προμηθειών καλύπτοντας υψομετρική διαφορά 4.800 μέτρα μέσα σε δυόμισι ημέρες. Εξαιτίας μιας θύελλας που τους καθυστέρησε, ο Πάσανγκ χρειάστηκε να κατέβει το βουνό και να το ανεβεί ξανά προκειμένου να φέρει εφόδια, τροφή και καύσιμα. Ο Τίσι ανέφερε ότι το επίτευγμα του Πάσανγκ ήταν κάτι μοναδικό στην ιστορία της ορειβασίας.
Ως μέλος ινδικής αποστολής ανέβηκε το 1958 στο Τσο Ογιού για δεύτερη φορά, ενώ το 1959, με επικεφαλής τον Φριτς Μόραβεκ, έλαβε μέρος σε ανεπιτυχή προσπάθεια στο Νταουλαγκίρι. Παρόλο που έφτασαν σε υψόμετρο 7800 μ. οι δύο ορειβάτες αναγκάστηκαν να οπισθοχωρήσουν εξαιτίας σφοδρής θύελλας.
Εξωτερικοί σύνδεσμοι
Κατηγορία:Νεπαλέζοι ορειβάτες
Πούτσο Φερνάντεζ
Ο Λεοπόλδο "Πούτσο" Φερνάντεζ (Leopoldo "Pucho" Fernández II) (2 Σεπτεμβρίου 1927 - 29 Ιουλίου 2008) ήταν Κουβανός - Πουερτορικανός κωμικός. Ήταν γιος του παλαίμαχου Κουβανέζου κωμικού Λεοπόλφο Φερνάντεζ, γνωστού ως Tres Patines.
Βιογραφία
Το 1954 πήγε στο Πουέρτο Ρίκο και γρήγορα προσλήφθηκε ως συντονιστής για το κανάλι Telemundo επειδή μιλούσε αγγλικά και ισπανικά. Ήταν επίσης ο τεχνικός συντονιστής στο El caso de la mujer asesinadita, ενός από τα πρώτα τηλεοπτικά σήριαλ του Πουέρτο Ρίκο. Εργάστηκε επίσης με τους παραγωγούς Henry Lafont, Gaspar Pumarejo, Luis Vigoreaux, Marta Silva και Fernando Hidalgo. Αργότερα άρχισε να παίζει σε τηλεοπτικά κωμικά σκετς.
Στα τέλη της δεκαετίας του 1980, ο Φερνάντεζ έπαιξε στην κωμική σειρά El Cuartel de la Risa, με πρωταγωνιστές την Carmen Dominicci, τον Rafael José και τον Antonio Sánchez "El Gangster". Άλλοι ρόλοι με τους οποίους έγινε γνωστός ήταν οι Machito Pichón, Poncito, Cabo Blanco, και 20/20 (μια λατινική εκδοχή του Mr. Magoo ). Αργότερα, συνεργάστηκε σε παραστάσεις όπως το Con Lo Que Cuenta Este País και σε μερικές από τις παρουσιάσεις του Héctor Marcano.
Ο Φερνάντεζ ήταν επίσης stand-up κωμικός, σεναριογράφος και σκηνοθέτης. Στα τέλη της ζωής του αποχώρησε από την ηθοποιία και αφιερώθηκε στο γράψιμο.
Πέθανε στις 29 Ιουλίου 2008 σε έναν οίκο για ηλικιωμένους στο Σαν Χουάν του Πουέρτο Ρίκο. Πέθανε από πνευμονικό εμφύσημα εξαιτίας του εθισμού στο κάπνισμα. Ο γιος του, ο Leo Fernández III, είναι γνωστός δημοσιογράφος και παπαράτσι στο Πουέρτο Ρίκο. Ο Πούτσο είχε άλλα τέσσερα παιδιά από δύο διαφορετικούς γάμους, τους Leonardo, Hector, Leandro, Μαρία Βικτώρια και Marisol.
Παραπομπές
Κατηγορία:Κωμικοί
Γιουντόνις Χάσλεμ
Ο Γιουντόνις Τζονίλ Χάσλεμ (αγγλικά: Udonis Johneal Haslem) (γενν. 9 Ιουνίου 1980) είναι Αμερικανός πρώην επαγγελματίας καλαθοσφαιριστής, ο οποίος έπαιξε 20 σεζόν με τους Μαϊάμι Χιτ του NBA. Ο Χάσλεμ ξεκίνησε την επαγγελματική σταδιοδρομία του στη Γαλλία με την Σαλόν-σουρ-Σουν και στη συνέχεια υπέγραψε στους Μαϊάμι Χιτ το 2003 και έγινε ο παίκτης των Χιτ με τη μεγαλύτερη θητεία στην ιστορία του συλλόγου. Κέρδισε επίσης τρία πρωταθλήματα ΝΒΑ με τους Χιτ (2006, 2012, 2013).
Σαλόν-σουρ-Σουν (2002–2003)
Ο Χάσλεμ δεν επιλέχθηκε στο NBA Ντραφτ του 2002, κυρίως λόγω της σχετικής έλλειψης του μεγέθους για έναν φόργουορντ, καθώς είχε μετρηθεί 1,98 μ. στο pre-draft. Δέχτηκε μια πρόταση να ενταχθεί στους Ατλάντα Χοκς για προπονήσεις και ήταν στο ρόστερ τους για το Σάμερ Λιγκ. Ο Χάσλεμ αποδεσμεύθηκε από τους Χοκς πριν από την έναρξη της σεζόν 2002-03 του ΝΒΑ.
Ο Χάσλεμ υπέγραψε με την Σαλόν-σουρ-Σουν του Πρωταθλήματος Γαλλίας. Έφτασε στη Γαλλία ζυγίζοντας σχεδόν 140 κιλά. Ενώ βρισκόταν στη Γαλλία, έχασε 23 κιλά σε οκτώ μήνες. Ο Χάσλεμ είχε μέσο όρο 16,1 πόντους και 9,4 ριμπάουντ ανά παιχνίδι σε μία σεζόν με την ομάδα.
2003–2008: Διακρίσεις All-Rookie και πρώτο πρωτάθλημα
δεξιά|μικρογραφία| Ο Χάσλεμ με τους Χιτ το 2007 Στις 6 Αυγούστου 2003, ο Χάσλεμ υπέγραψε με την ομάδα της πόλης του, τους Μαϊάμι Χιτ. Ως πρωτάρης, έπαιξε στο Rookie Challenge κατά τη διάρκεια του All-Star σαββατοκύριακου, κέρδισε διακρίσεις στην Δεύτερη NBA All-Rookie Ομάδα και βοήθησε τους Χιτ να φτάσουν στους ημιτελικούς της Ανατολικής Περιφέρειας.
Το 2004–05, ο Χάσλεμ ξεκίνησε και στα 80 παιχνίδια στα οποία εμφανίστηκε, έχοντας μέσο όρο 10,9 πόντους, 9,1 ριμπάουντ και 1,4 ασίστ σε 33,4 λεπτά ανά αγώνα. Το ποσοστό του 54% εντός πεδίας κατετάγη στην 5η θέση στη λίστα των Χιτ όλων των εποχών για μία σεζόν εκείνη την εποχή και επίσης κατετάγη 4ο στο ΝΒΑ. Ο Χάσλεμ εμφανίστηκε στο Rookie Challenge για δεύτερη συνεχόμενη χρονιά, αυτή τη φορά για την ομάδα δευτεροετών.
Ο Χάσλεμ υπέγραψε νέο συμβόλαιο με τους Χιτ τον Αύγουστο του 2005. Τον Ιούνιο του 2006, βοήθησε τους Χιτ να κερδίσουν το παρθενικό τους Πρωτάθλημα ΝΒΑ με νίκη 4–2 στη σιερά επί των Ντάλας Μάβερικς στους τελικούς του ΝΒΑ. Ο Χάσλεμ σημείωσε 17 πόντους και 10 ριμπάουντ στον 6ο Αγώνα.
Ο Χάσλεμ σημείωσε 28 πόντους (ρεκόρ καριέρας) στις 10 Νοεμβρίου 2006, σε μια νίκη με 113–106 επί των Νιου Τζέρσεϊ Νετς.
Στις 29 Ιανουαρίου 2008, ο Χάσλεμ -ο οποίος ήταν ο μόνος παίκτης των Μαϊάμι που ξεκίνησε και τους 43 αγώνες της σεζόν 2007-08 - υπέστη διάστρεμμα στον αριστερό αστράγαλο κατά τη διάρκεια της ήττας των Χιτ με 117-87 από τους Μπόστον Σέλτικς. Επέστρεψε στη δράση στις 23 Φεβρουαρίου, μόνο για να παίξει σε 5 παιχνίδια προτού αποκλειστεί για το υπόλοιπο της σεζόν μετά την επιδείνωση του τραυματισμού στον αστράγαλο στις 7 Μαρτίου εναντίον των Γκόλντεν Στέιτ Ουόριορς. Είχε μέσο όρο 12,0 πόντους ανά αγώνα τη σεζόν 2007–08.
2009–2013: Συνεχόμενα πρωταθλήματα
Τον Ιούλιο του 2010, ο Χάσλεμ υπέγραψε πενταετές συμβόλαιο αξίας περίπου 20 εκατομμυρίων δολαρίων για να παραμείνει στους Χιτ. Το συμβόλαιο του απέφερε περίπου 14 εκατομμύρια δολάρια λιγότερα από όσα θα μπορούσε να λάβει αν δεχόταν πιο προσοδοφόρες προσφορές από τους Ντάλας Μάβερικς ή τους Ντένβερ Νάγκετς. Συνέχισε με ένα νέο ρόστερ των Χιτ που περιελάμβανε τους ΛεΜπρόν Τζέιμς και Κρις Μπος, μαζί με τον Ντουέιν Γουέιντ. Το Νοέμβριο του 2010, ο Χάσλεμ υπέστη ρήξη συνδέσμου στο πόδι του, που τον έστειλε εκτός δράσης για το υπόλοιπο της κανονικής περιόδου. Επέστρεψε στη δράση τον Μάιο του 2011 κατά τη διάρκεια των πλέι οφ. Τον Ιούνιο, οι Χιτ ηττήθηκαν σε έξι αγώνες από τους Ντάλας Μάβερικς στους τελικούς του NBA το 2011.
Ο Χάσλεμ βοήθησε τους Χιτ να επιστρέψουν στους τελικούς του ΝΒΑ το 2012. Η ομάδα νίκησε τους Οκλαχόμα Σίτι Θάντερ σε πέντε αγώνες, με τον Χάσλεμ να κατακτά το δεύτερο του πρωτάθλημα.
Τον Νοέμβριο του 2012, ο Χάσλεμ ξεπέρασε τον Αλόνζο Μούρνινγκ και έγινε ο κορυφαίος της ομάδας σε συνολικά ριμπάουντ με 4.808, σπάζοντας το προηγούμενο ρεκόρ του Μούρνινγκ των 4.807. Ο Χάσλεμ έγινε επίσης ο πρώτος παίκτης που δεν επιλέχθηκε στο ντραφτ που ηγήθηκε ενός συλλόγου στα ριμπάουντ. Τον Ιούνιο του 2013, ο Χάσλεμ κέρδισε το τρίτο του πρωτάθλημα αφού οι Χιτ νίκησαν τους Σαν Αντόνιο Σπερς σε επτά αγώνες στους Τελικούς του ΝΒΑ. Αφού κέρδισε το τρίτο του πρωτάθλημα, ο Χάσλεμ αποκάλυψε ότι έπαιξε στο μεγαλύτερο μέρος του δεύτερου μισού της σεζόν 2012-13 με σκισμένο δεξί μηνίσκο.
2013–2023: Μετέπειτα χρόνια
Τη σεζόν 2013–14, ο Χάσλεμ έχασε τη θέση στο roatation που κατείχε για και καιρό. Ο χρόνος του εντός γηπέδου συνέχισε να μειώνεται σημαντικά όσο προχωρούσε η σεζόν. Ο Χάσλεμ έπαιξε σε μόλις 7 παιχνίδια τον Ιανουάριο και τον Φεβρουάριο μαζί, και έπαιξε μόνο 2 λεπτά συνολικά από τις 21 Ιανουαρίου έως τις 27 Φεβρουαρίου. Ο Χάσλεμ έπαιξε σε μόλις 46 αγώνες κανονικής περιόδου το 2013–14, έχοντας κατά μέσο όρο 3,8 πόντους και 3,8 ριμπάουντ. Οι Χιτ επέστρεψαν στους τελικούς του ΝΒΑ το 2014 για τέταρτη συνεχόμενη χρονιά, όπου ηττήθηκαν σε πέντε αγώνες από τους Σπερς. Μετά τη σεζόν 2013–14, ο Χάσλεμ αποφάσισε να εξαιρεθεί από το τελευταίο έτος του συμβολαίου του.
Ο Χάσλεμ υπέγραψε εκ νέου με τους Χιτ σε διετές συμβόλαιο τον Ιούλιο του 2014. Υπέγραψε εκ νέου με τους Χιτ σε μονοετείς συμφωνίες το 2016, το 2017 και το 2018. Τον Ιανουάριο του 2019, ο Χάσλεμ ανέφερε ότι η σεζόν 2018-19 θα ήταν η τελευταία του. Ωστόσο, τον Απρίλιο του 2019, ο Χάσλεμ δήλωσε ότι δεν είχε αποφασίσει εάν θα αποσυρόταν και η απόφαση δεν θα ληφθεί μέχρι τη σεζόν 2019-20.
Στις 6 Αυγούστου 2019, ο Χάσλεμ υπέγραψε εκ νέου με τους Χιτ σε μονοετές συμβόλαιο. Κατά τη διάρκεια της σεζόν 2019–20, έπαιξε σε 4 παιχνίδια, συμπεριλαμβανομένης της εκκίνησης ως πάουερ φόργουορντ σε μια ήττα με 109–92 από τους Ιντιάνα Πέισερς κατά τη διάρκεια του τελευταίου αγώνα της κανονικής περιόδου των Χιτ. Κατά τη διάρκεια εκείνης της σεζόν, ο Χάσλεμ έγινε ο 30ος παίκτης στην ιστορία του πρωταθλήματος που έπαιξε σε ηλικία μεγαλύτερη των 40 ετών, καθώς και ο πρώτος παίκτης της σύγχρονης εποχής που δεν επιλέχθηκε στο ντράφτ που έπαιξε σε αυτή την ηλικία. Μετά την αποχώρηση του Βινς Κάρτερ κατά τη διάρκεια της αναστολής της σεζόν λόγω της πανδημίας COVID-19, ο Χάσλεμ έγινε ο γηραιότερος ενεργός παίκτης στο NBA. Οι Χιτ έφτασαν στους Τελικούς του ΝΒΑ το 2020, χάνοντας σε έξι αγώνες από τους Λος Άντζελες Λέικερς. Ο Χάσλεμ ήταν στο ενεργό ρόστερ, αλλά δεν έπαιξε στην postseason.
Στις 28 Νοεμβρίου 2020, ο Χάσλεμ υπέγραψε εκ νέου με τους Χιτ. Έπαιξε μόνο σε ένα παιχνίδι τη σεζόν 2020–21, στις 13 Μαΐου 2021, ενάντια στους Φιλαδέλφεια 76ερς. Ο Χάσλεμ σκόραρε 4 πόντους σε 2 λεπτά από τον πάγκο πριν αποβληθεί ως αποτέλεσμα μιας συμπλοκής με τον Ντουάιτ Χάουαρντ, κάνοντας τον 40χρονο Χάσλεμ τον γηραιότερο παίκτη τα τελευταία 20 χρόνια που αποβλήθηκε από αγώνα.
Στις 15 Αυγούστου 2021, ο Χάσλεμ υπέγραψε εκ νέου με τους Χιτ.
Στις 23 Αυγούστου 2022, ο Χάσλεμ ανακοίνωσε την πρόθεσή του να αποσυρθεί στο τέλος της σεζόν 2022-23, ανανεώνοντας το συμβόλαιό του για έναν ακόμη χρόνο. Στον τελευταίο του αγώνα κανονικής περιόδου στις 9 Απριλίου 2023, ο Χάσλεμ σημείωσε 24 πόντους σε 25 λεπτά, σε μια νίκη με 123–110 επί των Ορλάντο Μάτζικ. Έγινε ο δεύτερος 42χρονος στην ιστορία του ΝΒΑ που σημείωσε 24 ή περισσότερους πόντους σε έναν αγώνα, μετά τον Καρίμ Αμπντούλ Τζαμπάρ στον 3ο Αγώνα των τελικών του ΝΒΑ του 1989 και σηματοδότησε την απόδοση του με το υψηλότερο σκορ από το 2009. Τα τρία τρίποντα του Χάσλεμ στο παιχνίδι αποτέλεσαν ρεκόρ καριέρας.
Ο Χάσλεμ, σε ηλικία 42 ετών και 363 ημερών, έγινε ο γηραιότερος παίκτης που έπαιξε ποτέ στους τελικούς του NBA, όταν μπήκε στην τέταρτη περίοδο του 3ου Αγώνα των τελικών του NBA, σπάζοντας το ρεκόρ των 42 ετών, 58 ημερών που έθεσε ο Καρίμ Αμπντούλ Τζαμπάρ στις 13 Ιουνίου 1989. Έπαιξε τα τελευταία 29,8 δευτερόλεπτα. Οι Χιτ έχασαν τους τελικούς του ΝΒΑ σε πέντε αγώνες από τους Ντένβερ Νάγκετς και ο Χάσλεμ αποσύρθηκε μετά την ήττα στους Τελικούς.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Ελάν Σαλόν Κατηγορία:Καλαθοσφαιριστές Πρωταθλήματος Γαλλίας Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές του NBA
Σιένα
Η Σιένα (Siena, λατ. Sena Iulia ή Sena) είναι πόλη στην Τοσκάνη της Ιταλίας, σε υψόμετρο 322 μέτρων και πρωτεύουσα της ομώνυμης επαρχίας. Είναι μια από τις πιο ελκυστικές πόλεις της Ιταλίας, με μεγάλο αριθμό επισκεπτών, περίφημη για τα μνημεία της, όπως ο γοτθικός καθεδρικός της, τα μουσεία της, την μεσαιωνική της ατμόσφαιρα, την κουζίνα της και το Πάλιο, μια ιπποδρομία που διεξάγεται δυο φορές τον χρόνο.
Το ιστορικό κέντρο της πόλης έχει ανακηρυχθεί Μνημείο Παγκόσμιας Κληρονομιάς από την ΟΥΝΕΣΚΟ.
Το Πάλιο
Το Πάλιο (Palio di Siena) είναι μια παραδοσιακή μεσαιωνική ιπποδρομία που γίνεται γύρω από την Piazza del Campo δυο φορές κάθε χρόνο, στις 2 Ιουλίου και 16 Αυγούστου. Η εκδήλωση αυτή παρακολουθείται από πλήθος κόσμου και είναι ευρέως γνωστή. Δεκαεπτά Contrade (οι οποίες είναι γειτονιές της πόλης που αρχικά δημιουργήθηκαν ως τάγματα για την άμυνά της και έχει κάθε μια το όνομα ενός ζώου ή κάποιου αντικειμένου) διαγωνίζονται για το τρόπαιο: ένα ζωγραφισμένο πανό ή Πάλιο, που φέρει μια εικόνα της Παναγίας. Για κάθε αγώνα ένα νέο Πάλιο ανατίθεται από γνωστούς καλλιτέχνες και τα Πάλιο που έχουν κερδηθεί τοποθετούνται και μπορεί κάποιος να τα θαυμάσει συχνά στο τοπικό μουσείο της Contrade. Κατά τη διάρκεια του Πάλιο, η πόλη είναι στολισμένη με λάμπες και σημαίες που φέρνουν τα χρώματα της Contrade.
Δέκα από τις δεκαεπτά Contrade τρέχουν σε κάθε Πάλιο: επτά τρέχουν από δεξιά (που δεν έχουν τρέξει στο Πάλιο, αντίστοιχα, του προηγουμένου έτους) μαζί με άλλες τρεις που επιλέγονται με κλήρωση από τα υπόλοιπα δέκα. Ένα άλογο έχει ανατεθεί σε κάθε ομάδα δια κλήρου και στη συνέχεια φυλάσσεται με φροντίδα στο στάβλο της Contrade.
Δούκισσα Νομικού
Η Δούκισσα Νομικού (Μαρούσι, 7 Νοεμβρίου 1986) είναι Ελληνίδα παρουσιάστρια, επιχειρηματίας και πρώην μοντέλο, βραβευμένη ως Σταρ Ελλάς 2007.
Γεννήθηκε στο Μαρούσι και μεγάλωσε στη Βουλιαγμένη. Είναι κόρη του τραγουδιστή Νίκου Νομικού ενώ η μητέρα της, Ούρσουλα, κατάγεται από τη Γερμανία. Έχει έναν μεγαλύτερο αδερφό, τον Νικήτα (γενν. 1985). Μετά το σχολείο, σπούδασε στο Τμήμα Διοικητικής Επιστήμης και Τεχνολογίας του Οικονομικού Πανεπιστημίου Αθηνών ενώ παράλληλα με τις σπουδές της ξεκίνησε να εργάζεται ως μοντέλο για το πρακτορείο της Κρίστυς Κρανά.
Τηλεόραση
Έκανε το τηλεοπτικό της ντεμπούτο, το 2007, μέσα από τη συμμετοχή της στα καλλιστεία του ΑΝΤ1, όπου εξελέγη Σταρ Ελλάς. Το 2008, επιλέχθηκε για το ρόλο της συμπαρουσιάστριας στην ψυχαγωγική εκπομπή του ALTER, «LifeStyle», στο πλευρό του Νίκου Παπαδάκη ενώ το 2009, υπέγραψε συμβόλαιο με το MEGA παρουσιάζοντας την ψυχαγωγική εκπομπή «Όμορφος Κόσμος το πρωί» μαζί με τους Κατερίνα Καινούργιου, Δημήτρη Ουγγαρέζο και Μαρία Αραμπατζή. Την ίδια χρονιά, έκανε και μια σύντομη εμφάνιση στη σειρά «Η Πολυκατοικία» στο ίδιο κανάλι. Τη σεζόν 2010-2011 ήταν παρουσιάστρια στο green room του talent show «Just the 2 Of Us» με κεντρικό παρουσιαστή τον Γιώργο Καπουτζίδη.
Το καλοκαίρι του 2011, πήρε μεταγραφή για το κανάλι ALTER και λίγο αργότερα, ξεκίνησε να παρουσιάζει ξανά την εκπομπή «LifeStyle», αυτή τη φορά μόνη της. Η εκπομπή όμως σταμάτησε νωρίς, εξαιτίας της διακοπής όλων των προγραμμάτων του σταθμού λόγω οικονομικών προβλημάτων, αλλά και τη μετέπειτα διακοπή λειτουργίας του σταθμού.
Έπειτα, υπέγραψε συμβόλαιο με το κανάλι ΑΝΤ1. Τον Ιανουάριο του 2012, ξεκίνησε να παρουσιάζει την εκπομπή «Laugh Attack» με τον Παναγιώτη Χατζηδάκη ενώ τη σεζόν 2012-2013, βρίσκονταν για πρώτη φορά στο πλευρό του Θέμου Αναστασιάδη, ως συμπαρουσιάστρια, στη σατιρική εκπομπή «Όλα». Η συνεργασία τους συνεχίστηκε για ακόμη πέντε σεζόν, στις εκπομπές «Όλα μπάχαλο φέτος» (2013-2014), «Όλα Μπιπ» (2014-2015), «Όλα πρώτη φορά» (2015-2016) και «Όλα Ξεκόλλα» (2016-2017). Παράλληλα, από το 2013 μέχρι το 2015 ανέλαβε την παρουσίαση της ελληνικής εκδοχής του show «Dancing with the Stars» (μετά την αποχώρηση της Ζέτας Μακρυπούλια από τον σταθμό).
Τον Οκτώβριο του 2015, ξεκίνησε να παρουσιάζει τη ψυχαγωγική εκπομπή «Joy» αλλά αποχώρησε στα μισά της σεζόν (αρχές του 2016) λόγω προβλημάτων με την παραγωγή. Την άνοιξη του 2017 παρουσίασε το talent show «So You Think You Can Dance». Τον Απρίλιο του 2019, και έπειτα από σχεδόν δύο χρόνια τηλεοπτικής αποχής, ανακοίνωσε την αποχώρησή της από τον ΑΝΤ1. Τον Νοέμβριο του 2020, ανακοινώθηκε επίσημα η υπογραφή συμβολαίου της με το κανάλι ΣΚΑΪ. Το 2021, έπειτα από τέσσερα χρόνια τηλεοπτικής αποχής, επέστρεψε παρουσιάζοντας τα ζωντανά επεισόδια του μουσικού talent show «The Voice of Greece» και την εκπομπή «Super Makeover». Τον Νοέμβριο του 2021, παρουσίασε το 11ο MadWalk - The Fashion Music Project.
Το καλοκαίρι του 2022 ανακοινώθηκε η επιστροφή της στον ΑΝΤ1 ως συμπαρουσιάστρια του Γιώργου Λιάγκα στην εκπομπή «Το Πρωινό», ωστόσο αποχώρησε τρεις εβδομάδες μετά την έναρξη των εκπομπών.
Καμπάνιες - διαφημίσεις - συνεργασίες
Σε ηλικία 23 ετών, συνεργάστηκε με την εταιρία Veet Greece. Το 2012, συμμετείχε σε διαφημιστικά σποτ της Q-Telecom, ενώ δύο χρόνια αργότερα έγινε το πρόσωπο της εταιρίας προϊόντων ομορφιάς Johnson's Radiant Essentials.
Από το 2015 μέχρι το 2017 συνεργάζονταν με την εταιρία ρουχισμού Pink Woman και είχε τη δική της σειρά ρούχων, με την επωνυμία Dutchess' Collection.
Τη σεζόν 2016-2017 έπαιξε στις τηλεοπτικές διαφημίσεις της εταιρίας ρολογιών JCOU Watches. Τον Νοέμβριο του 2017 ανακοίνωσε δύο νέες συνεργασίες. Η πρώτη ήταν με την Huawei και η δεύτερη με την L’Oréal, στην καμπάνια της οποίας έγινε το κεντρικό πρόσωπο. Τον Σεπτέμβριο του 2018, περπάτησε στην πασαρέλα της Εβδομάδας Μόδας στο Παρίσι, για το Le Défilé της L’Oréal, μαζί με τις Ντάουτσεν Κρους και Έβα Λονγκόρια.
Προσωπική ζωή
Το καλοκαίρι του 2014 ξεκίνησε τη σχέση της με τον επιχειρηματία Δημήτρη Θεοδωρίδη, γιο του Σάββα Θεοδωρίδη και της Ελένης Κόκκαλη. Στις 10 Ιουνίου 2017 παντρεύτηκαν στη Μύκονο. Έχουν αποκτήσει μαζί δύο παιδιά: τον Σάββα (γενν. 25 Μαρτίου 2018) και την Αναστασία (γενν. 26 Σεπτεμβρίου 2019).
Εξωτερικοί σύνδεσμοι
Κατηγορία:Ελληνίδες μοντέλα Κατηγορία:Ελληνίδες τηλεπαρουσιάστριες Κατηγορία:Ελληνίδες επιχειρηματίες Κατηγορία:Νικήτριες Σταρ Ελλάς
Θάλασσα της Κελέβης
Η θάλασσα της Κελέβης είναι κομμάτι μιας αρχαίας ωκεάνιας λεκάνης που σχηματίστηκε 42 εκατομμύρια χρόνια πριν. Πριν από 20 εκατομμύρια χρόνια, η κίνηση του φλοιού της γης είχε μετακινήσει την λεκάνη αρκετά κοντά στα ηφαίστεια της Ινδονησίας και των Φιλιππίνων με αποτέλεσμα η λεκάνη να δέχεται τα συντρίμμια τους. Πριν από 10 εκατομμύρια χρόνια η θάλασσα της Κελέβης γέμισε από ηπειρωτικά συντρίμμια (π.χ. άνθρακας) που απέθετε ένα αναπτυσσόμενο νεαρό βουνό στο Βόρνεο και η λεκάνη είχε σταθεροποιηθεί κοντά στην Ευρασία.
Τα σύνορα μεταξύ της θάλασσας Κελέβης και Σουλού βρίσκονται στην οροσειρά Σιμπούτου-Μπασιλάν. Ισχυρά θαλάσσια ρεύματα, βαθιές τάφροι και υποθαλάσσια βουνά, σε συνδυασμό με ενεργά ηφαιστειακά νησιά, δημιουργούν περίπλοκα ωκεανογραφικά χαρακτηριστικά.
Οριοθέτηση των ΑΟΖ
Στις 23 Μαΐου 2013, η Κυβέρνηση της Δημοκρατίας των Φιλιππίνων και η Κυβέρνηση της Δημοκρατίας της Ινδονησίας υπέγραψαν μια συμφωνία οριοθέτησης της συνοριογραμμής που οριοθετεί την αποκλειστική οικονομική ζώνη των δύο χωρών. Συμφωνήθηκε ότι η περιοχή βόρεια της συνοριογραμμής θα υπάγεται στην δικαιοδοσία των Φιλιππίνων (υπό την ονομασία θάλασσα του Μιντανάο), ενώ θάλασσα της Κελέβης θα ονομάζεται η περιοχή νότια της συνοριογραμμής, η οποία υπάγεται στην Ινδονησία.
Έκταση
Το Διεθνής Υδρογραφικός Οργανισμός ορίζει τη Θάλασσα της Κελέβης ως θάλασσα του ανατολικού ινδικού αρχιπελάγους. Ορίζει τα όρια της ως εξής: ''Στο Βορρά. ''Το Νότιο όριο της θάλασσας Σουλού [Από το σημείο Ταγκόλο μέχρι την Δυτική ακτή του Μιντανάο στο νοτιοδυτικό άκρο εκείθεν προς τη βόρεια ακτή της νήσου Μπασιλάν (6.75°N, 122.06667°W), διαμέσου εκείνου του νησιού μέχρι το κάτω άκρο του, εκείθεν μια γραμμή προς το νησί Μπιτινάν (6.06667°N, 121.45°W) έξω από το ανατολικό άκρο του νησιού Τζόλο. Δια μέσου του νησιού Τζόλο σχηματίζεται μια μακριά γραμμή. Στο σημείο με γεωγραφικές συντεταγμένες 121°04 'Α βρίσκεται η Νότια ακτή και εκείθεν το όριο τίθεται διαμέσου των νησιών Ταπούλ και Λουγκούς και κατά μήκος της Βόρειας ακτής του νησιού Ταβιτάβι προς το νησί Μπονγκάο (5.01667°N, 119.75°W), και από εκείθεν προς το Ταντζόνγκ Λαμπιάν, το Βορειοανατολικό άκρο του Βόρνεο και την Νοτιοδυτική ακτή του Μιντανάο.
''Στα Νότια. ''Η Βόρεια ακτή της Κελέβης μεταξύ του Ταντζούνγκ Πουισάν και του Ταντζούνγκ Μπινάρ (ποτάμια του Ακρωτηρίου) (1.33333°N, 120.86667°W) και από εκείθεν μια γραμμή προς το Ταντζούνγκ Μανγκαλιχάτ στο Βόρνεο, το Βόρειο όριο του στενού του Μακασσάρ [μια γραμμή που ενώνει το Ταντζούνγκ Μανγκαλιχάτ του Βόρνεο (1.03333°N, 118.95°W) και το Ταντζούνγκ Μπινάρ (ποταμοί του Ακρωτηρίου) στη Κελέβη (1.33333°N, 120.86667°W)].
Θαλάσσια ζωή
μικρογραφία|Καλαμάρια του γένους των [[Ενοπλοτευθίδες|Ενοπλοτευθίδων από την θάλασσα της Κελέβης.]] Η θάλασσα της Κελέβης είναι το σπίτι για μια ευρεία ποικιλία ψαριών και υδρόβιων πλασμάτων. Το τροπικό περιβάλλον και τα ζεστά και καθαρά νερά επιτρέπουν την στέγαση περίπου 580 από τα 793 είδη κοραλλίων ικανά να χτίζουν υφάλους, μερικά από τα οποία αναπτύσσονται ως μερικοί από τους πιο βιοδιαφορετικούς κοραλλιογενείς υφάλους στον κόσμο. Η θαλάσσια ζωή της θάλασσας παρουσιάζει εξαιρετική βιοποικιλότητα, συμπεριλαμβανομένων των φαλαινών και των δελφινιών, των θαλάσσιων χελωνών, των σαλαχιών, των μυλιοβατίδων, των μπαρακούντων, των ξιφίων και άλλα είδη που ζουν σε υφάλους και πελάγη. Ζουν πολλοί τόνοι και κιτρινόπτεροι τόνοι. Στην θάλασσα της Κελέβης αλιεύονται ψάρια αλλά και άλλα θαλασσινά προϊόντα. δεξιά|μικρογραφία|Το νότιο σύνορο της θάλασσας της Κελέβης στην παραλία Καλασέι του νησιού Μπουνακέν ([[βόρειο Σουλαουέζι).]] δεξιά|μικρογραφία|Το βόρειο σύνροο της θάλασσας της Κελέβης (παραλιακή περιοχή του Μαϊτούμ στο Σαρανγκάνι).
Εμπορική σημασία
Η θάλασσα της Κελέβης είναι σημαντικός θαλάσσιος δρόμος για το περιφερειακό εμπόριο. Η θάλασσα είναι επίσης δημοφιλής για καταδύσεις και πολυτελείς κρουαζιέρες.
Γεωλογία
Η θάλασσα της Κελέβης αποτελεί μέρος μιας ωκεάνιας πλάκας. Η πλάκα βυθίζεται στα νότια και βόρεια. Έχουν γίνει πολλές σεισμικές έρευνες και γεωτρήσεις για να βρεθούν γεωλογικές πληροφορίες.
Εξωτερικοί σύνδεσμοι
Κατηγορία:Θάλασσες της Ασίας Κατηγορία:Ειρηνικός Ωκεανός Κατηγορία:Γεωγραφία της Ινδονησίας
Ισπανικός εμφύλιος πόλεμος
Το πολιτικό εύρος των Δημοκρατικών Δυνάμεων ήταν μεγάλο, από Φιλελεύθερους αστούς μέχρι Κομμουνιστές και Αναρχικούς επαναστάτες. Η κύρια δύναμή τους βρισκόταν στις αστικές και βιομηχανικές περιοχές και σε αυτές που είχαν αυτονομιστικές τάσεις, όπως η Αστούριας και η Καταλωνία, αλλά είχαν επίσης ισχυρά ερείσματα στους ακτήμονες. Μαζί τους τάχτηκαν και η εθνικιστική κυβέρνηση των Βάσκων αυτονομιστών, πράγμα παράδοξο, που οδήγησε την αριστερά στο να χαρακτηριστεί από τους εθνικιστές ως προδοτική.
Στη διάρκεια αυτών των εξεγέρσεων θανατώθηκαν 12 αρχιεπίσκοποι, 238 μοναχές, 2.365 μοναχοί και 4.184 ιερείς. Μεγαλοϊδιοκτήτες και βιομήχανοι έγιναν επίσης στόχοι επιθέσεων από τις δημοκρατικές δυνάμεις.